CELEX: 42020D1251
Language: sk
Date: 2020-09-02 00:00:00
Title: Rozhodnutie zástupcov vlád členských štátov (EÚ) 2020/1251 z 2. septembra 2020, o vymenovaní troch sudcov a jedného generálneho advokáta Súdneho dvora

7.9.2020   
               
               
                  SK
               
               
                  Úradný vestník Európskej únie
               
               
                  L 292/1
               
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ) 2020/1251
         z 2. septembra 2020,
         o vymenovaní troch sudcov a jedného generálneho advokáta Súdneho dvora
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 253 a 255,
         keďže:
         
                     (1)
                  
                  
                     Funkčné obdobie štrnástich sudcov a šiestich generálnych advokátov Súdneho dvora uplynie 6. októbra 2021 vrátane funkčného obdobia sudcu, ktorého navrhlo Belgické kráľovstvo. Je potrebné pristúpiť k vymenovaniu na účely obsadenia tejto funkcie na obdobie od 7. októbra 2021 do 6. októbra 2027.
                  
               
                     (2)
                  
                  
                     Pán Koen LENAERTS bol navrhnutý na opätovné vymenovanie do funkcie sudcu Súdneho dvora.
                  
               
                     (3)
                  
                  
                     Na základe článkov 5 a 7 Protokolu č. 3 o štatúte Súdneho dvora Európskej únie a v dôsledku odstúpenia pána Egilsa LEVITSA, ktoré nadobudlo účinnosť 17. júna 2019, je okrem toho potrebné vymenovať sudcu Súdneho dvora na zvyšný čas funkčného obdobia pána Egilsa LEVITSA, ktoré trvá do 6. októbra 2024.
                  
               
                     (4)
                  
                  
                     Na túto funkciu bola navrhnutá pani Ineta ZIEMELEOVÁ.
                  
               
                     (5)
                  
                  
                     Na základe rovnakých ustanovení a v dôsledku odstúpenia pána Jiřího MALENOVSKÉHO, ktoré nadobudne účinnosť 6. októbra 2020, je potrebné vymenovať sudcu Súdneho dvora na zvyšný čas funkčného obdobia pána Jiřího MALENOVSKÉHO, ktoré trvá do 6. októbra 2024.
                  
               
                     (6)
                  
                  
                     Na túto funkciu bol navrhnutý pán Jan PASSER.
                  
               
                     (7)
                  
                  
                     A v dôsledku vystúpenia Spojeného kráľovstva z Únie je potrebné vymenovať generálneho advokáta Súdneho dvora na zvyšný čas funkčného obdobia generálneho advokáta navrhnutého Spojeným kráľovstvom, ktoré trvá do 6. októbra 2021.
                  
               
                     (8)
                  
                  
                     Na túto funkciu bol navrhnutý pán Athanasios RANTOS.
                  
               
                     (9)
                  
                  
                     Výbor stanovený v článku 255 Zmluvy o fungovaní Európskej únie zaujal kladné stanovisko k vhodnosti uvedených kandidátov vykonávať funkcie sudcu a generálneho advokáta Súdneho dvora,
                  
               PRIJALI TOTO ROZHODNUTIE:
         
            Článok 1
            Pán Koen LENAERTS sa vymenúva za sudcu Súdneho dvora na obdobie od 7. októbra 2021 do 6. októbra 2027.
         
         
            Článok 2
            Pani Ineta ZIEMELEOVÁ sa vymenúva za sudkyňu Súdneho dvora na obdobie od 7. septembra 2020 do 6. októbra 2024.
         
         
            Článok 3
            Pán Jan PASSER sa vymenúva za sudcu Súdneho dvora na obdobie od 6. októbra 2020 do 6. októbra 2024.
         
         
            Článok 4
            Pán Athanasios RANTOS sa vymenúva za generálneho advokáta Súdneho dvora na obdobie od 7. septembra 2020 do 6. októbra 2021.
         
         
            Článok 5
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 2. septembra 2020
            
               
                  predseda
               
               M. CLAUSS